കേന്ദ്ര പൊതുമേഖല സ്ഥാപനമായ ഇൻസ്ട്രുമെൻറേഷനെ ഏറ്റെടുക്കുന്നതിൽ സംസ്ഥാന സർക്കാർ നിലപാടിൽ മാറ്റമില്ല . 2017 മാർച്ച് 31 ലെ കണക്കുകൾ പ്രകാരം 53.02 കോടി രൂപയായിരുന്നു കമ്പനി ഏറ്റെടുക്കുന്നതിനായി കേരളം നൽകേണ്ടിയിരുന്ന വില . എന്നാൽ , ഇപ്പോൾ കേരളം നൽകേണ്ട തുകയിൽ 11 കോടി വർദ്ധനയുണ്ടായി . കഴിഞ്ഞ സാമ്പത്തിക വർഷത്തിൽ സ്ഥാപനത്തിലെ ഉൽപാദനം വർദ്ധിച്ചതോടെ ഇൻസ്ട്രുമെൻറേഷൻ ലിമിറ്റഡിൻറെ ആസ്തിയിലുണ്ടായ വർദ്ധയാണ് ഏറ്റെടുക്കൽ തുകയിലും വർദ്ധനവ് വരുത്തിയത് . ഇതോടെ കേരളം ഇനി കമ്പനി ഏറ്റെടുക്കാൻ 64 കോടി രൂപ നൽകേണ്ടി വരും . എന്നാൽ , ഏറ്റെടുക്കൽ വില ഉയർന്നെങ്കിലും കമ്പനിയെ ഏറ്റെടുക്കാനുളള നടപടിയുമായി മുന്നോട്ട് പോകുകയാണ് കേരള സർക്കാർ . വില 64 കോടിയായി ഉയർന്നെങ്കിലും ഓഡിറ്റ് നടപടികൾ പൂർണ്ണമായാൽ മാത്രമേ കമ്പനിയുടെ വില ഔദ്യോഗികമായി നിശ്ചയിക്കുകയെള്ളൂ . 2018 സെപ്റ്റംബർ 30 ലെ കമ്പനിയുടെ സ്ഥിതി വിവര കണക്കുകൾ പ്രകാരമാണ് വില കണക്കാക്കുന്നത് . ആസ്തി വില നൽകാതെ കമ്പനി ഏറ്റെടുത്ത് നടത്താമെന്നായിരുന്നു സംസ്ഥാന സർക്കാരിൻറെ തുടക്കത്തിലെ നിലപാട് . എന്നാൽ കേന്ദ്ര സർക്കാർ ഇതിന് തയ്യാറാകത്തതിനാലാണ് വില നൽകി ഇൻസ്ട്രുമെൻറേഷനെ ഏറ്റെടുക്കാൻ കേരള സർക്കാർ തീരുമാനിച്ചത് .